Styremøte Njård langrenn 
Tid: tirsdag 14. april kl. 21-22
Sted: Teams
Tilstede: Åsmund Gram Dokka, Sondre Bollum, Stine Selaas, Jahn Asle Mørch Hesla, Peder Ornum, Ingerid Øhrn Langslet

Sportslig
Lars Bjertnes ble nr. 2 i SPAR NC senior, en meget sterk prestasjon. Deltagelse i ulike lag for neste sesong avklares i løpet av kort tid for seniorene. Styret må ta stilling til eventuell videre støtte av satsende seniorer for kommende sesong.
Treningsoppstart ny sesong er planlagt tirsdag 19. mai for barnegruppene og mandag 4. mai for ungdom/junior. I tillegg vil det være to intervall løpetreninger i Mærradalen i april for ungdom/junior der også yngre løpere inviteres til å delta. En helg/dagsamling for UH/HL er også ønskelig å få til før sommeren.
Første økt etter sommerferien planlegges som en kick-off i Frognerparken for alle grupper. Det vil også bli tilbud om noen ekstratreninger for barnegruppene på rulleski, for de som ønsker det.
Samarbeidet med Heming for HL og junior evalueres i disse dager. Junior vil fortsette samarbeidet, og trolig også HL. Med UH er det mer usikkert, da denne gruppen trolig blir så stor (ca. 10 stk.) at det kan være hensiktsmessig å ha egen Njård-trening. Må vurderes når det blir klart hvor mange som vil trene aktivt i gruppen. 

Administrasjon
Årsmøte i Njård sentralt er avholdt og budsjettet ble godkjent.
Husebybakken: Njård sentralt skal ha et første møte med VAV for å diskutere gjenoppretting av området etter byggeperioden. Vi må sikre at våre interesser blir ivaretatt. Det ble besluttet å ta neste styremøte som en kombinert befaring på området og møte i Njårdhallen, 5. mai. Sondre booker møterom.

Oppmenn 
Stine har forespurt flere, og har fått positiv respons fra Henriette Paus og Kristine Lundkvist som kan ta 2015 og 2018-kullet.
Njål Tyssing har sagt ja til å være oppmann for 2016. Videre er Siri Lillegraven forespurt om 2017-kullet, og 2019 og 2020 mangler.

Rekruttering ++
Jahn Asle har invitert til brainstorming/møte i rekrutterings- og økonomigruppa 23. april, og inviterer også med nye oppmenn og andre i styret som ønsker å delta. Sted blir trolig enten Bakkekroa eller Laboratoriet. Tema blir rekruttering, aktiviteter og økonomi.
Vi har i dag ca. 110 betalende medlemmer i barnegruppene og har denne sesongen slitt litt med å få med 1. klassinger. Det har vært bra tilkomst av 2. klassinger. Kan vurdere å dele 1. og 2. klassegruppen i to, med en "nybegynner" og en mer øvet, for å gjøre terskelen lavere for å bli med for de mest uerfarne.
Bør vurdere å bestille opp refleksvester med Njård-trykk og navnefelt som kan deles ut til nye medlemmer.

Ilsetra og familiesamling
Driftsselskapet på Ilsetra er konkurs. Selv om det kan løse seg, er det en mulighet til å se på og vurdere andre løsninger. Vi bør helst ha avklart sted før sommeren. Sondre sjekker opp mulighet for et par alternative løsninger (tilgjengelighet og priser), Mosetertoppen med overnatting i leiligheter og løsning for felles middager og Trysil.
 
Diverse
En orienteringssak fra langrennskomiteen. En klage fra en Njård-løper om stafettuttak til junior-NM ble behandlet og klagen ble avvist.

